|  |  |  |  |  |  |
| --- | --- | --- | --- | --- | --- |
| **Sritis** | **Rodiklis** | **Vertinimo lygis prieš projektą** | **Vertinimo lygis po antrųjų m. m.** | **Pokytis (įrašyti - rezultatai pagerėjo, pablogėjo, liko tokie patys)** | **Įrodymai ir/ar argumentai, ir/ar priežastys.** |
| 1. Rezultatai | 1.1. Asmenybės tapsmas | 3 | 3 | Liko tokie patys | 2021 m. rudenį mokykloje atliktas patyčių lygio nustatymo tyrimas parodė, kad patyčių mastas mokykloje mažėja, mokykloje užfiksuoti tik keli pavieniai smurto (muštynių) tarp mokinių atvejai iš to galime spręsti, kad Liepijų mokyklos mokiniai geba save valdyti stresinėse situacijose, konstruktyviai spręsti konfliktus. Mokykloje pastebima tolerancija kitokiems – šiais mokslo metais buvo suorganizuoti tokie renginiai kaip ,,Skirtingų kojinių diena“, ,,Tolerancijos diena“ dvi integruotos pamokos su ugdytiniais iš specialiojo ugdymo centro. Mokiniai noriai bendrauja ir bendradarbiauja, šiais metais ypač aktyvintas bendravimas ir bendradarbiavimas tarp skirtingų skyrių mokinių: surengtos krepšinio varžybos 3x3, kuriose rungėsi Platelių ir Šateikių skyrių dešimtokai, kvadrato varžybos, kuriose rungėsi Platelių ir Šateikių skyrių ketvirtokai, Nacionalinio saugumo dienoje dalyvavo abiejų skyrių mokiniai, kurie būrėsi į mišrias komandas ir bendradarbiaudami ugdėsi pilietiškumą, bei fizinę ištvermę.Tačiau įsivertinimo grupės nuomone Liepijų mokyklos mokiniams trūksta ambicingumo ir atkaklumo siekiant asmeninės mokymosi pažangos, mokiniai linkę save nuvertinti, nekelia sau aukštų tikslų (tai ypač pasireiškia Šateikių skyriuje). |
|  | 1.2. Mokinio pasiekimai ir pažanga | 2 | 2 | Pagerėjo, tačiau mūsų manymu trečio lygmens dar nesiekia |  Šias metais mokykla susitelkė į individualios mokinio pažangos stebėjimą ir fiksavimą 100 proc. 5 – 10 klasių mokinių nuosekliai ir inovatyviai stebi savo asmeninę mokymosi pažangą, gali aiškiai atsakyti kas jiems sekasi, bei kuriuose dalykuose sėkmė vėluoja. Siekdama motyvuoti ir skatinti mokinius mokykla siekia apčiuopti ir įvardinti kiekvieno mokinio sėkmę – padėkos raštais buvo paskatinti didžiausią pažangą kiekvienoje klasėje padarę mokiniai, nei vienos pamokos nepraleidę mokiniai, aktyvumą ir pastangas mokantis demonstravę mokiniai, mokiniai, kurie mokėsi gerai ir labai gerai, taip mokykla pasiekė, kad kiekvienas mokinys būstų pastebėtas ir apdovanotas. Tačiau siekiant mokymosi pasiekimų gerinimo sėkmė vis dar vėluoja – išanalizavus visus duomenis nustatyta, kad bendra 5 – 10 klasių mokinių pažanga yra neigiama, t.y. mokymosi vidurkis sumažėjo per 0,06 balo. Ypač liūdina matematikos PPUP rezultatas – matematikos patikrinimą išlaikė tik 33,33 proc. dešimtokų.  |
| 2. Pagalba mokiniui | 2.1. Orientavimasis į mokinio asmenybės tapsmą | 3 | 3 | Pagerėjo | Mokykloje gausu renginių ir išvykų 100 proc. mokinių dalyvavo ,,Kultūros paso“ siūlomose veikose ir ,,Geros savijautos“ programoje, užsiėmimai vyko ne tik Liepijų mokykloje, bet mokiniai vyko ir į kitus miestus. Visi Liepijų mokyklos mokiniai dalyvauja socialinio emocinio ugdymo programose, siekdami socialinio emocinio intelekto ugdymą padaryti patrauklesniu ir veiksmingesniu mokykla nusprendė abiejuose skyriuose taikyti tą pačia socialinio-emocinio intelekto ugdymo sistemą Lions Qest. Mokiniai skatinami įsitraukti į savanoriškas ir labdaringas veiklas, suorganizuotos talkos ,,Darom“, taip pat paramos akcija nuo karo nukentėjusiems Ukrainos žmonėms ,,Saldžiai vardan Ukrainos“, kurios metu mokiniai savanoriškai kepė saldžius ir netik saldžius kepinius, juos pardavė labdaros mugėje, o pinigus paaukojo Ukrainos karo pabėgėliams. Aktyvai mokykla dirbo ugdymo karjerai srityje, pažanga šioje srityje ypač pasijautė Šateikių skyriuje, kur suorganizuoti mokinių kompetencijas karjeros srityje ugdantys renginiai ,,Projektų mugė“ , ,,Karjeros diena“, bei išvykos į universitetus, bei kolegijas. |
|  | 2.2. Orientavimasis į mokinio poreikius | 2 | 3 | Pagerėjo | Šias mokslo metais pradėtas sistemingai sekti ir fiksuoti individualią mokinio pažangą, surinkti duomenys stebimi ir analizuojami: matematikos, lietuvių kalbos, istorijos, geografijos, biologijos, fizikos ir chemijos mokytojai užpildė 6, 8 ir 10 klasių mokinių mokymosi pasiekimų analizės lenteles, bei mokyklos administracijai pateikė rekomendacijas kokių priemonių imtis, kad mokinių mokymosi pasiekimai gerėtų. Mokslo metų pabaigoje surengta mokinių ir jų tėvelių (rūpintojų, globėjų) apklausa , siekiant išsiaiškinti neformalaus ugdymo būrelių pageidavimus ir paklausą, gauti duomenys išanalizuoti, į juos atsižvelgus neformalaus ugdymo organizatoriai teikė pasiūlymus tėvams ir vaikams.Mokykloje suorganizuotos 5 mokinių meno dirbinių parodos, mokyklos organizuojamuose renginiuose nuolat pasirodo mokyklos meno kolektyvai ir solistai. Vaikai džiaugiasi vieni kitų laimėjimais ir suvokia, kad kiekvienas sėkmingas skirtingose srityse. Tačiau vis dar stinga mokinių aktyvumo pamokose, stebint pamokas konstatuota, kad 70 proc. stebėtų pamokų dominuoja mokytojas, mokiniai vis dar neskatinami patys sau išsikelti mokymosi uždavinius (uždavinius patys sau mokiniai kėlė tik vienoje stebėtoje pamokoje). Tačiau visose stabėtose pamokose vyrauja šilti mokinio ir mokytojo santykiai. Siekiant užtikrinti paramą ir pagalbą mokymosi sunkumų patiriantiems mokiniams organizuotos ilgalaikės konsultacijos, tačiau jų nauda abejojama, nes mokiniai į konsultacijas eina labai nenoriai. Taipogi mokymosi pagalba teikta organizuojant ,,Namų darbų klubo veiklas, bei stovyklą ,,Namų darbų klubo vasara“, šią stovyklą lankė 22 mokiniai. |
|  | 2.3. Mokyklos bendruomenės susitarimai dėl kiekvieno mokinio ugdymosi sėkmės | 2 | 3 | Pagerėjo | Šias mokslo metais buvo suorganizuotos mokyklos strateginio plano kūrimo dirbtuvės, kuriose dalyvavo visi Liepijų mokyklos mokytojai, mokinių ir tėvų (rūpintojų, globėjų) atstovai. Šiose dirbtuvėse priimti bendri mokyklos sprendimai dėl mokyklos ateities vizijos, vertybių ir prioritetų.Suaktyvintas mokyklos metodinių grupių darbas, metodinėse grupėse skatinama nuolat analizuoti ir vertinti mokyklos veiklą, bei mokinių pasiekimus, bei teikti pasiūlymus mokyklos veiklos kokybei gerinti. Mokslo metų pradžioje susitarta dėl geros pamokos standartų, jais vadovaujantis parengtas geros pamokos Liepių mokykloje aprašas, kurio planuojant ir ruošiantis pamokoms privalo vadovautis visi Liepijų mokyklos mokytojai. Su metodinėmis grupėmis tariamasi dėl mokyklos materialinių išteklių panaudojimo, metodinėse grupėse diskutuota dėl mokymosi vadovėlių įsigijimo ir interaktyvių mokymosi platformų prenumeratos, metodinių grupių pasiūlymai išdiskutuoti ir patvirtini metodinėje taryboje.  |
| 3. Ugdymo(si) procesas  | 3.1. Ugdymo(si) planavimas | 2 | 3 |  Pagerėjo | Šiais mokslo metais susitarta dėl naujos ilgalaikių planų formos, kuriose mokytojai įsipareigojo numatyti laukiamus rezultatus, t.y. aiškiai suplanuoti ką mokiniai išmoks, bei kokias kompetencijas įgis. Mokytojai taip pat numato klasės mokinių skaičių pasieksiančių aukštesnįjį lygmenį bei mokinių skaičių, kurie pasieks pagrindinį lygmenį. Planuojant ugdymo veiklas 2022-2023 mokslo metams aptarta aiški tikslų ir uždavinių hierarchija, siekiama kad tikslai ir uždaviniai derėtų ir papildytų vieni kitus. Į ugdomųjų veiklų planavimą žiūrima ypač lanksčiai 30 proc. pamokų tvarkaraščiuose dubliuojamos t.y. tęsiasi 90 min., tvarkaraščiai mokytojų pageidavimu koreguojami ir derinami taip, kad mokytojai turėtų galimybę organizuoti tarpdalykinės integracijos pamokas, kai vieną temą moko 2 ir daugiau mokytojų. Mokytojams bendradarbiaujant tarpusavyje ir integruojant įvairias veiklas buvo suorganizuotos 5 projektinių veiklų dienos ,,Gamtinis ir kultūrinis paveldas Platelių ir Šateikių vietovėse“ Siekiama į ugdymo procesą įtraukti mokiniams patrauklias naujoves įsivertinimui 90 proc. 5 – 8 klasių mokytojų ir 100 proc. 5 – 8 klasių mokinių naudoja ,,Reflectus“ programėlę, mokymo ir siekiant mokymosi veiklas padaryti įdomesnėmis ir įtraukesnėmis suaktyvintas interaktyvių mokymosi platformų naudojimas, įrengtos 6 išmaniosios klasės 4 pradinių klasių mokiniams ir 2 išmaniosios 5 – 10 klasių mokiniams Mokytojams susitarus dėl geros pamokos kriterijų mokyklos administracija nuosekliai, kryptingai ir pagal aiškius kriterijus vykdė pamokų stebėseną, stebėjimo metu surinktus duomenis fiksavo interaktyvuoje sistemoje, taip išskirdama stipriausius ir silpniausius Liepijų mokyklos pamokų aspektus. Pamokų stebėjimo duomenys analizuojami ir panaudojami planuojant tolimesnį ugdymą. |
| 3.2. Mokymosi lūkesčiai ir mokinių skatinimas | 2 | 3 | Pagerėjo |  Mokykloje formuojama aiški nuostata, kad kiekvienas vaikas gali ir turi patirti sėkmę. Įvedus nuoseklia individualios mokinio pažangos stebėjimo ir fiksavimo sistemą mokiniai skatinami ne tik sekti ir stebėti savo pažangą bet ir remiantis objektyviais duomenimis kelti sau ateities tikslus, gerinti mokymosi rezultatus. Tačiau pastebimas mokinių savivaldos abejingumas, mokiniai kol kas nenoriai įsitraukia į mokyklos veiklas, neprisiima atsakomybės už renginių organizavimą ar pokyčių įgyvendinimą mokykloje.Mokslo metų pabaigoje visi Liepijų mokyklos mokiniai išgyveno savo sėkmės minutę, gavo mokyklos direktorės padėkas už jų asmenines sėkmes ir nuopelnus. Daliai mokiniu tai buvo pirmoji padėka jų gyvenime. |
| 3.3. Ugdymo(si) organizavimas | 2 | 3 | Pagerėjo |  Organizuojant ugdymą šiais mokslo metais ieškota naujų, netradicinių ugdymo organizavimo formų suorganizuotų projektinių ir tiriamųjų veiklų skaičius išaugo 10 proc. Šiais mokslo metasi startavo naujas skaitymo kompetencijų gerinimo projektas ,,Gerasis skaitymo virusas“ , kuriame dalyvavo visi 1 – 4 klasių mokiniai. Susitarus dėl geros pamokos kriterijų susitelkta į aktyviuosius mokymosi metodus, taip toliau kauptas užduočių bankas, kuriame užduočių skaičius išaugo 30 proc.  Aktyviai derintos formalaus ir neformalaus švietimo veiklos, siekiant ugdymo proceso tobulinimo pasirašytos bendradarbiavimo sutartys su Žemaitijos nacionaliniu parkų, Žemaitės memorialiniu muziejumi, Specialiojo ugdymo centru, VŠĮ ,,Kalbų ir kultūrų lizdelis“, bendradarbiaujant su šiomis organizacijomis suorganizuota 10 ugdomųjų veiklų. |
| 3.4. Mokymasis | 2 | 2 | Pagerėjo |  Šiais mokslo metais taikant naują individualios pažangos stebėjimo ir fiksavimo sistemą mokiniai skatinami nuosekliai ir nenutrūkstamai stebėti ir sekti savo mokymosi pažangą, bei atsižvelgiant į rezultatus kelti sau mokymosi tikslus ir uždavinius. Šios sistemos esmė užtikrina, kad mokiniai žino kurios mokymosi disciplinos jiems sekasi (kur yra daroma pažanga) ir kuriose reikia pasistengti, pasitempti. Tačiau vis dar stinga mokymosi rezultatų reflektavimo pokyčio, nes kol kas nesusiformavo rezultatų analizės ir apmastymo kultūra, tai gali būti priežastimi vėluojančios sėkmės mokinių mokymosi pasiekimų gerėjime. |
| 3.5. (Įsi)vertinimas ugdymui | 2 | 2 | Liko tokie patys |  Mokykloje susitarus dėl geros pamokos kriterijų aiškiai apibrėžta kriterinio vertinimo svarba pamokoje, tačiau vykdant pamokų stebėseną fiksuojama, kad būtent vertinimo aiškumas yra silpnoji Liepijų mokyklos pamokų dalis. Analizuojant 2022 m. mokinių NMPP ir PUPP rezultatus pastebėtas gan didelis (3 – 4 balų) skirstymas tarp patikrinimo rezultatų ir mokinio metinių įvertinimų, tokie duomenys kelia abejonių mokykloje taikoma vertinimo sistema, kriterijų aiškumu ir tikslumu. Taip pat toks pasiekimų vertinimų skirtumas galimai klaidina mokinius ir tėvus. Būtent kriterinio vertinimo kultūros trūkumas ugdymo procese trukdo mokiniams objektyviai ir tiksliai save vertinti ir įsivertinti.  |